**Undervisningsbeskrivelse**

**Stamoplysninger til brug ved prøver til gymnasiale uddannelser**

|  |  |
| --- | --- |
| **Termin** | Sommer 2021 |
| **Institution** | **Nordvestsjællands HF og VUC** |
| **Uddannelse** | Hf/hfe |
| **Fag og niveau** | Samfundsfag B, hf (enkeltfag) |
| **Lærer(e)** | Josefine Aaris (JOA) |
| **Hold** | HhsaB121 |

**Oversigt over gennemførte undervisningsforløb**

|  |  |
| --- | --- |
| **Titel 1** | Forløb 1: Hvor ligger magten? |
| **Titel 2** | Forløb 2: Ung i det senmoderne digitale samfund |
| **Titel 3** | Forløb 3: Økonomi og velfærd |
| **Titel 4** | Forløb 4: Er der lighed i velfærdsstaten? |

**Beskrivelse af det enkelte undervisningsforløb (1 skema for hvert forløb)**

[Retur til forside](#Retur)

|  |  |
| --- | --- |
| **Titel 1** | Forløb 1: Hvor ligger magten? |
| **Indhold** | Anvendt litteratur og andet undervisningsmateriale fordelt på kernestof og supplerende stof  Kernestof:   * *B-bogen - din grundbog om politik, økonomi og velfærd* (2015) af Oliver Boserup Skov og Richard Bundsgaard (3.udgave). Siderne: 18-35, 47-60, 78-88, 96-99, 114-120 * *Samfundsfag til HF* (2019) af Kåre Blinkenberg og Jens Breindahl (1.udgave). Siderne 400-402 * Tekst om Kaare Strøms begreber (4 sider) omskrevet fra Politik bogen A - Columbus, 1.udgave 2017 siderne 106-109.   Supplerende stof:   * Podcast: <https://www.duu.dk/podcast> * Artikel: ”Er det danske demokrati i krise?”, netavisen Pio, 22.januar 2020 * Artikel: ”Juraprofessorer: Grundloven blev brudt i minksag. Og de peger ikke kun på én regel”, B.dk, 28.november 2020 * Artikel: ”Schaldemose: EU har ikke et demokratisk underskud” * Artikel: "Vi stemte leave for at vise eliten, at vi har fået nok", Politiken 2016 * Udsendelse: ”Clement i Storbritannien” (afsnit 2). * Artikel: ”Simon Emil Ammitzbøll-Bille: De ægte borgerlige må ikke lade sig æde af det yderste højre” (forkortet artikel) Information 2020 * Artikel: ”Det politiske landskab er ændret markant efter folketingsvalget” * Artikel: ”Nu fremlægger DF en klimaplan: - Vi er 100 procent tilhængere af en grøn omstilling”, TV2 2019 * Artikel: ”Dansk Folkeparti har afleveret lånte vælgere retur til Venstre”, DR 2019 * Mandatfordeling efter FT-valg 2019: <https://www.dr.dk/nyheder/politik/resultater/folketingsvalg> * Artikel: ”DF klar med en samlet klimapolitik: Halvdelen af udviklingsbistanden skal bruges på klima” * Artikel: ”Seks nedslag i valget”, Altinget, 6.juni 2019 * Statistik: ”Vigtigste politikemner”, Altinget, maj 2019 * Statistik: ”Resultat af Folketingsvalg 2019”, DR * Selvfundet materiale i forbindelse med projektet ”Folketingsvalget 2019 - vindere og tabere” |
| **Omfang** | 40 lektioner af 50 minutters varighed |
| **Særlige fokuspunkter** | Kompetencer, læreplanens mål, progression  I løbet af dette forløb er der arbejdet med forskellige demokratiformer og demokratiidealer (deltagelsesdemokrati, konkurrencedemokrati og teledemokrati), herunder rettigheder og pligter i et demokrati samt demokratiske udfordringer både i dansk demokrati og på europæisk niveau (demokratisk underskud). Der er i begrænset omfang arbejdet med de politiske institutioner i EU. Der er arbejdet med magtens placering i Danmark, herunder grundloven, magtens tredeling og det parlamentariske princip.  Der er arbejdet med de klassiske ideologier samt socialliberalismen. Her er der desuden arbejdet med det danske politiske landskab med inddragelse af begreber om det politiske kompas, højre-venstre-skalaen, fordelingspolitik og værdipolitik samt begreber om forskellige partityper og vælgeradfærd. Der er arbejdet med Molins model og Strøms begreber for at belyse partiernes adfærd.  Der er arbejdet med kvalitativ og kvantitativ metode, hvilket har været anvendt aktivt i forbindelse med arbejdet med en selvstændigt opstillet problemformulering og et selvstændigt skriftligt projekt under emnet ”Folketingsvalget 2019 - vindere og tabere”, hvor kursisterne selv har fundet og anvendt kvalitativ og/eller kvantitativ empiri.  Pga. bekendtgørelse om nødundervisning er følgende ikke behandlet/blevet nedtonet:   * Lovgivningsprocessen * Mediernes magt og fake news * EU og globale forholds indflydelse på politikområder (der har primært været fokus på EU's institutioner og begrebet om demokratisk underskud) |
| **Væsentligste arbejdsformer** | Forløbet er udelukkende afviklet som online undervisning.  Konferencer (online klasserum), skriftlige opgaver, selvstændigt skriftligt projekt, begrebsliste, podcast, tv-udsendelser, skriftlig feedback. |

[Retur til forside](#Retur)

**Beskrivelse af det enkelte undervisningsforløb (1 skema for hvert forløb)**

[Retur til forside](#Retur)

|  |  |
| --- | --- |
| **Titel 2** | Ung i det senmoderne digitale samfund |
| **Indhold** | Anvendt litteratur og andet undervisningsmateriale fordelt på kernestof og supplerende stof  Kernestof:  *Samf på B - Din grundbog om sociologi, politik og økonomi (2019)* af Oliver Boserup Skov, Tobias Matthiesen og Victor Bjørnstrup (2.udgave). Siderne 18-22, 27-40, 49-54  *Luk Samfundet Op (2019*) af Peter Brøndum og Thor Banke Hansen (3.udgave). Side 51-52  *LIKE (2019)* redigeret af Camilla Mehlsen og Vincent F. Hendricks (1.udgave). Siderne 22-24, 30-37, 48-49, 67-69, 70-76. Kan findes via følgende link: <https://digitaluddannelse.org/>  Supplerende stof:   * Artikel: ”Vi kan ikke overlade det til en stor amerikansk koncern at trække grænser for vores unge”, Information 16.september 2017 * Tv-udsendelse: ”Hængt ud på nettet” * Artikel: ”31-årige Fie Arildsen skrev om sin kræftsygdom på Instagram. Men hun har opdigtet det hele, fortæller familien nu” * Udsnit af udsendelsen: ”Amalie er intet uden andre” (DR) * Statistik ”Unge der er mere end fire timer om dagen på sociale medier” <https://nyheder.tv2.dk/samfund/2019-04-11-mange-unge-bruger-mere-end-fire-timer-om-dagen-foran-skaerme> * Grafik: ”Mest brugte sociale medier blandt unge på 15 til 18 år”: <https://www.dr.dk/nyheder/indland/unge-bruger-timevis-paa-mobilen-foraeldre-maa-daeleme-forstaa-det-ikke-er-spildtid> * Artikel: "Efter Umbrella-sag: Unge dropper i stigende grad at sende nøgenbilleder uden samtykke"13. oktober 2020, DR * Podcast: ”Delt på nettet - influencerens straf” (22 min) <https://podcasts.nu/avsnitt/delt-pa-nettet/3-influencerens-straf> * ”Præstationskulturen truer unges trivsel: Det er altid min egen skyld”, 25.marts 2019 * Artikel: ”Ekspert med skarp kritik af mobilfri skoler: -Det er et kæmpestort problem”, 29.august 2018 TV2 Øst |
| **Omfang** | 26 lektioner af 50 min varighed |
| **Særlige fokuspunkter** | Kompetencer, læreplanens mål, progression  Der er arbejdet med kendetegn for det senmoderne samfund og disses betydning for unges identitetsdannelse med inddragelse af Giddens og Ziehes begreber samt begreber om forskellige socialiseringsformer. Begreberne er blevet anvendt til at belyse de fordele og ulemper det senmoderne samfund skaber for unges identitetsdannelse.  Særligt er der arbejdet med hvilken betydning det digitale samfund har for unge med fokus på Honneths anerkendelsesbegreber og normer på de sociale medier med inddragelse af begreber om flertalsmisforståelser, tilskuereffekt, lemminge-effekt og social samhørighed. Disse begreber er blevet anvendt til at undersøge forskellige tilfælde af adfærd på de sociale medier som f.eks. gruppen Offensimentum eller deling af nøgenbilleder.  Derudover er der arbejdet med Goffmans begreber om frontstage og backstage i en analyse af adfærden på de sociale medier. Endeligt er Turkles begreb om at være ”alene sammen” inddraget til at belyse nogle af de negative konsekvenser ved øget skærmbrug. |
| **Væsentligste arbejdsformer** | Primært afviklet som online undervisning (6 lektioner afviklet med fremmøde)  Konferencer (online klasserum), skriftlige opgaver, selvstændigt skriftligt projekt, begrebsliste, podcast, tv-udsendelser, skriftlig feedback. |

[Retur til forside](#Retur)

**Beskrivelse af det enkelte undervisningsforløb (1 skema for hvert forløb)**

[Retur til forside](#Retur)

|  |  |
| --- | --- |
| **Titel 3** | Økonomi og velfærd |
| **Indhold** | Anvendt litteratur og andet undervisningsmateriale fordelt på kernestof og supplerende stof  Kernestof: ca. 75 sider (10 sider er gentagelse fra forløb 1)  *B-bogen - din grundbog om politik, økonomi og velfærd* (2015) af Oliver Boserup Skov og Richard Bundsgaard (3.udgave). Siderne 81-86 (læst i forbindelse med tidligere forløb), 89-94, 122-149, 155-158, 169-184  Luk Samfundet Op (2019): side 214-216  Supplerende stof:   * Artikel: ”Forstå hvorfor så mange er kritiske overfor at bruge BNP som målestok” Information, 17.september 2018 * Statistik: Statistik over ledige. Kilde: DR nyheder 02.april 2021: <https://www.dr.dk/nyheder/penge/foelg-den-oekonomiske-krise-i-danmark> * Statistik over gini-koefficient: [https://cepos.dk/abcepos-artikler/0004-danmark-har-den-7-laveste-ulighed-blandt-oecd-landene/#](https://cepos.dk/abcepos-artikler/0004-danmark-har-den-7-laveste-ulighed-blandt-oecd-landene/) * Artikel: ”Dansk økonomi er på historisk nedtur, men vi skal ikke være bekymrede, siger eksperter” * Artikel: ”Forskning der forandrer verdenen: Det grønne BNP kan sikre bæredygtig vækst”, Information 19.januar 2019 * Artikel: *”Indefrosne feriepenge skal give forbruget et solidt spark”* * Artikel: ”Nye tal giver et fingerpeg om, hvor hårdt coronakrisen ramte dansk økonomi”, Finans.dk 2021 * Statistik over udviklingen i udvalgte branchers omsætning jan 2019-jan 2021 (på baggrund af tal fra Danmarks Statistik) * Artikel: ”De lavest lønnede rammes hårdest af ledighed under corona” * Selvvalgt materiale i forbindelse med skriftligt projekt. * Artikel: ”Topøkonomer åbner for kompromis om danskernes pensionsalder”, Berlingske 2020 * Udsendelsen ”Farvelfærd” (Politikerne møder virkeligheden) * Artiklen ”Vi er på vej mod velfærdsstaten 2.0” * Statistikken ”Den demografiske udvikling” |
| **Omfang** | 40 lektioner af 50 min varighed |
| **Særlige fokuspunkter** | Kompetencer, læreplanens mål, progression  I dette forløb er der arbejdet med forskellige økonomiske mål og de konflikter, der kan være imellem dem, herunder fordele og ulemper ved BNP-målet samt forskellige lighedsmål (lorenz-kurve og gini-koefficient).  Der er arbejdet med det økonomiske kredsløb og de økonomiske konjunkturer, herunder hvilken betydning corona-pandemien har haft for dansk økonomi i forbindelse med et selvstændigt skriftligt projekt. Der er særligt arbejdet med finanspolitiske redskaber og fordele og ulemper ved disse.  Der er arbejdet med de forskellige velfærdsmodeller og fokuseret særligt på Danmark og de udfordringer, Danmarks velfærdssamfund står over for, herunder både interne og eksterne udfordringer (”velfærdsklemmer”). Der er desuden arbejdet med forskellige løsninger på disse.  Pga. bekendtgørelse om nødundervisning er følgende ikke behandlet/blevet nedtonet:   * Andre former for økonomisk politik (pengepolitik, valutapolitik og strukturpolitik) * At undersøge konkrete økonomiske prioriteringsproblemer i EU * Danske arbejdsmarkedsforhold |
| **Væsentligste arbejdsformer** | Primært afviklet som online undervisning (7 lektioner afviklet med fremmøde)  Konferencer (online klasserum), skriftlige opgaver, selvstændigt skriftligt projekt, begrebsliste, podcast, tv-udsendelser, skriftlig feedback. |

[Retur til forside](#Retur)

**Beskrivelse af det enkelte undervisningsforløb (1 skema for hvert forløb)**

[Retur til forside](#Retur)

|  |  |
| --- | --- |
| **Titel 4** | Er der lighed i velfærdsstaten? |
| **Indhold** | Anvendt litteratur og andet undervisningsmateriale fordelt på kernestof og supplerende stof  Kernestof:  Ulighedens mange ansigter (2019) af Jakob Glenstrup Jensby og Peter Brøndum (2.udgave). Siderne 16-17, 156-159, 162-163  Sociologisk set (2018) af Maria Bruun Bundgård, Evald Bundgård Iversen og Thomas Secher Lund (3.udgave). Siderne 135-150,  *Samf på B - Din grundbog om sociologi, politik og økonomi* (2019) af Oliver Boserup Skov, Tobias Matthiesen og Victor Bjørnstrup (2.udgave). Siderne 18-22 (samme som i forløb 2)  *B-bogen - din grundbog om politik, økonomi og velfærd* (2015) af Oliver Boserup Skov og Richard Bundsgaard (3.udgave). Siderne 81-86 (læst i forbindelse med tidligere forløb og kun repeteret), 89-94 (læst i forbindelse med tidligere forløb og kun repeteret med fokus på den socialdemokratiske velfærdsmodel).  Supplerende stof:   * Udsnit af dokumentaren ”En syg forskel” (afsnit 1) * Artikel: ”Opgør med en brutal ulighed”, Information 2012 * Selvfundet materiale om ulighed * Yderligere relevante artikler og statistikker |
| **Omfang** | 30 lektioner af 50 min varighed |
| **Særlige fokuspunkter** | Kompetencer, læreplanens mål, progression  Der er arbejdet med ulighed i Danmark med fokus på den danske velfærdsstat. Der er arbejdet med forskellige lighedsbegreber (formel lighed, chancelighed og resultatlighed) og det er undersøgt særligt hvordan liberalismen og socialismen forholder sig til dette. Begreberne er blevet brugt til at undersøge lighed i Danmark inden for områder som sundhed og uddannelse.  Der er arbejdet med begreber om social arv, kapitaler og habitus for at belyse, hvilke konsekvenser det har at vokse op med færre ressourcer. Der er desuden arbejdet med socialiseringsbegreberne og hvilken rolle, den danske velfærdsstat kan spille ift. at løse problemer med ulighed.  Pga. bekendtgørelse om nødundervisning er følgende ikke behandlet/blevet nedtonet:   * Ligestilling mellem kønnene * At sammenligne og forklare kulturelle mønstre |
| **Væsentligste arbejdsformer** | Primært afviklet som fremmødeundervisning  Klasseundervisning, Nearpod, selvstændig begrebsliste, skriftligt arbejde, tv-udsendelser, begrebsliste |

[Retur til forside](#Retur)